
      RAPORT

asupra proiectului de Lege privind  aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr. 100/1992
În conformitate cu prevederile art. 89 şi 107  din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind  aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr. 100/1992, trimis cu adresa nr. P.L.X- 449, din 24 august 2004, înregistrat sub nr. 31/ 712  din 24 august 2004.

Potrivit prevederilor art. 75 din Constituţie şi ale art. 86 alin. 2 pct. 1 din Regulamentul Camerei Deputaţilor, Camera Deputaţilor este prima Cameră sesizată în cazul acestui proiect de lege, competenţa decizională aparţinând Senatului. 

Consiliul Legislativ a avizat favorabil  proiectul de lege, conform avizului nr. 1223/26.07.2004.

Proiectul de lege are ca obiect de reglementare adoptarea unor măsuri de aplicare a Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr. 100/1992.

Proiectul de lege a fost elaborate în conformitate cu prevederile art. 31 alin.(3), coroborate cu cele  din art. 22 alin.(7) şi (10) din Legea nr. 590/2003 privind tratatele şi are în vedere precizarea unor reguli şi stabilirea unor proceduri prin care să fie eliminate disfuncţionalităţile constatate până în prezent, să se uniformizeze practica în soluţionarea cererilor formulate în temeiul Convenţiei şi să se asigure soluţionarea cu celeritate a acestora.
Proiectul de lege face parte din categoria legilor ordinare. 

În conformitate cu prevederile art. 60 din Regulamentul Camerei Deputaţilor, membrii comisiei  au examinat proiectul de lege în şedinţa din 24 august 2004.

La lucrările comisiei au fost prezenţi 19 deputaţi, din totalul de  20 membri ai comisiei.

După dezbateri, membrii comisiei au hotărât, cu unanimitate de voturi,  ca proiectul de Lege privind  aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr. 100/1992  să fie supus, spre dezbatere şi adoptare, plenului Camerei Deputaţilor, în forma prezentată de iniţiator.

